



NAZIV OBVEZNIKA: CENTAR ZA KULTURU NOVI ZAGREB
RKP br.: 24795
OIB: 74794965060
MB: 03221393
ADRESA: 10020 ZAGREB, Trg Narodne zaštite 2
RAZINA: 21-proračunski korisnik proračuna
jedinice lokalne i područne(regionalne) samouprave
ŠIFRA DJELATNOSTI: 8559
RAZDJEL: 000 (nema razdjela)
ŠIFRA GRADA: 133 ŽUPANIJA – GRAD ZAGREB
OPĆINA GRAD ZAGREB
RAZDOBLJE: 01.01. – 30.06.2026. 
UR: 207/2026



OBRAZLOŽENJE POLUGODIŠNJEG IZVJEŠTAJA O IZVRŠENJU
FINANCIJSKOG PLANA ZA 2026. GODINU


I. UVODNI DIO
Centar za kulturu Novi Zagreb je ustanova kulture čiji je vlasnik i osnivač Grad Zagreb. Proračunski je korisnik jedinice lokalne samouprave osnovan 1977. godine.

Svrstan je u male porezne obveznike čija je vrijednost obavljenih usluga (gospodarska djelatnost) manja od 39.816,84 EUR-a, stoga nije bio obveznik PDV kao i poreza na dobit. S 31.10.2023. godine ostvarena je vrijednost isporuka veća od 39.816,84 EUR-a, te je s 01.11.2023. godine Centar upisan u registar obveznika PDV-a po sili zakona. 

U 2024. godini ostvareno je oporezivih isporuka u iznosu od  =53.012,00 EUR-a bez PDV-a koji je manji od graničnog iznosa od  =60.000,00 EUR-a, koji je propisan čl. 90.st.1. Zakona o PDV-u. 
Radi navedenog, podnesen je pisani zahtjev za izlazak iz registra obveznika PDV-a od 01. siječnja 2025. godine, a prema čl. 186.st.5. Pravilnika o PDV-u, jer je upis u registar obveznika PDV-a bio po sili zakona 01.11.2023. godine.

Sukladno rješenju Ministarstva financija – Porezna uprava, Područni ured Zagreb, Ispostava Novi Zagreb, KLASA:UP/I-410-19/25-21/163; URBROJ:513-07-01-06-25-2 Centar za kulturu Novi Zagreb prestaje biti obveznik poreza na dodanu vrijednost s danom 01.01.2025. godine.

Centar je ustanova koja obavlja djelatnosti u kulturi te organizira aktivnosti i manifestacije u realizaciji javnih potreba u kulturi od interesa za Grad Zagreb, a sukladno Zakonu o ustanovama i Statutu Centra. 
Prema kriterijima korištenja vlastitih prihoda Centar raspolaže istim isključivo radi obavljanja djelatnosti, a ako u obavljanju svoje djelatnosti ostvaruje dobit istu može upotrijebiti za obavljanje svoje djelatnosti i razvoj ustanove. 

Ravnateljicom Centra za kulturu Novi Zagreb temeljem Rješenja Gradonačelnika Grada  Zagreba KLASA:UP/I-007-01/25-03/3, URBROJ: 251-01-12-25-2, od 29.01.2025. godine i  ugovora o radu URBROJ: I-43-25-8 od 07.02.2025. imenovana je Ivana Viđak Bjedov, na određeno vrijeme, na četiri godine, i traje do prestanka mandata koji temeljem  Rješenja počinje teći s 10.02.2025. godine. 

Sažetak djelokruga rada
Centar za kulturu  Novi Zagreb ostvaruje i predstavlja raznolike kulturne i edukativne programe kojima se potiče stvaralaštvo, cjeloživotno učenje, te kreativno korištenje  slobodnog vremena sa ciljem unapređenja kvalitete življenja.
Zakonske i druge podloge na kojima se zasniva program
Ugovori o korištenju sredstava za realizaciju Programa javnih potreba u kulturi Grada Zagreba temeljem Javnog poziva za predlaganje programa Ministarstva kulture i medija Republike Hrvatske i Gradskog ureda za kulturu i civilno društvo za 2026.
Pokazatelji rezultata na kojima se zasnivaju izračuni i ocjene potrebnih sredstava
Financijska izvješća, Programska izvješća polugodišnja i godišnja sukladno zakonskim propisima.

Centar za kulturu Novi Zagreb na dan 30.06.2026. ima 10 djelatnika, 9 zaposlenih na neodređeno, puno radno vrijeme, te 1 djelatnika zaposlenog na određeno, puno radno vrijeme.



II. OBRAZLOŽENJE OPĆEG DIJELA IZVRŠENJA FINANCIJSKOG PLANA 


A) SAŽETAK RAČUNA PRIHODA I RASHODA (EUR-i)
	           Izvršenje 2025.	  Izvorni plan 2026.	  Izvršenje 2026.
Prihodi ukupno                     313.741,57    	      745.600,00	      360.373,85
Prihodi poslovanja		     313.741,57               745.600,00              360.373,85
Prihodi od prod.nef.im.                      0,00		      0,00                         0,00

                                            Izvršenje 2025.	   Izvorni plan 2026.	  Izvršenje  2026.           
Rashodi ukupno                    330.710,01               745.600,00             354.901,32
Rashodi poslovanja 	     315.516,39                731.800,00             347.525,41
Rashodi za nab.nef.im.             15.193,62                 13.800,00                 7.375,91



UKUPNI PRIHODI:  					                           360.373,85 

6 	Prihodi poslovanja						      360.373,85
63	Pomoći iz inoz. i sub.unutar općeg proračuna			        11.600,00

64	Prihodi od imovine							      	      0,00
65	Prihodi od uprav. i adm.pristojbi					          3.020,61
66	Prihodi od pruženih usluga, donacija 				        49.090,75
67	Prihodi iz nadležnog proračuna					      296.662,49
68	Kazne, upravne mjere i ostali prihodi					      0,00



UKUPNI RASHODI:                                                                               354.901,32 

3 	Rashodi poslovanja					 	     347.525,41
31	Rashodi za zaposlene					                203.644,59	
32	Materijalni rashodi							     143.200,38
34	Financijski rashodi							            680,44
37 	Naknade građ. i kuć. (školarine)				                          0,00

4 	Rashodi za nabavu nefinancijske imovine  		   	         7.375,91
42	Rashodi za nabavu proizvedene dug.imovine		  	         7.375,91	




OBRAZLOŽENJE PRIHODA 

Ukupni prihodi tekućeg razdoblja su za 14,86% veći u odnosu na isto izvještajno razdoblje prethodne godine. U ukupnoj masi udio prihoda iz nadležnog proračuna je najveći i iznosi 82,32%, na prihode od usluga otpada 13,30%, na prihode po posebnim propisima 0,84%, na prihode od kamata 0,00%,  na prihode od donacija 0,32%, na pomoći iz proračuna koji nije nadležan 3,22% i na ostale prihode 0,00%.

Prihodi iz nadležnog proračuna       	        296.662,49                    82,32%
Prihodi od usluga          			          47.950,75                    13,30%
Prihodi po posebnim propisima            	            3.020,61                      0,84%
Prihodi od kamata 					        0,00		     0,00%	
Prihodi od donacija					 1.140,00		     0,32%
Pomoći iz pror. koji nije nadležan                     11.600,00		     3,22%
Ostali prihodi                                   	                   0,00                      0,00%            
                  				                  360.373,85                   100,00%

Prihodi od usluga u 2026. godini u iznosu od 47.950,75 EUR-a, veći su u odnosu na isto  izvještajno razdoblje 2026. god. za 30,52%. U 2025. god. prihodi od usluga iznosili su 36.739,00 EUR-a. 

Povećao se prihod od tečajeva i radionica  za 74,90% u odnosu na prošlu godinu, u 2026. godini ostvareno  je 32.331,75 EUR-a, dok je u istom razdoblju prošle godine ostvareno 18.486,00 EUR-a. Naplaćeni su prihodi budućih razdoblja u iznosu 7.220,75 EUR-a a obuhvaćaju unaprijed naplaćene prihode budućeg razdoblja, prihode koji su naplaćeni u 2025. godini a odnose se na iduće obračunsko razdoblje – 2026. godinu (prihodi za tečajeve i radionice u sezoni 2025/2026. godina).
       					
Prihodi od najma i pruženih usluga u 2026.g. su za 14,43% manji u odnosu na isto izvještajno razdoblje 2025. godine. U 2026. g. iznose 15.619,00 EUR-a, a u istom razdoblju prošle godine 18.253,00 EUR-a.

U strukturi prihoda, prihod po posebnim propisima (ulaznice) smanjio se u odnosu na prethodnu godinu za 23,75%. U 2026. godini organiziran je isti broj kazališnih predstava za djecu, dvije predstave za odrasle  i tri projekcije u sklopu Programa kina Remetinec te je ostvaren prihod od ulaznica za kazališne predstave i filmske projekcije u iznosu 2.520,00 EUR-a, dok u 2025. godini taj prihod iznosi 3.305,00 EUR-a.


šifra 636	Pomoći proračunskim korisnicima iz proračuna koji im nije nadležan –  povećanje za 81,25%, do razlike je došlo zbog potpisivanja 5 ugovora s Ministarstvom kulture i medija Republike Hrvatske za Program vizualnih umjetnosti: Godišnji program Galerije Vladimir Bužančić 2026., 4.000,00 EUR-a i Likovne radionice uz izložbe Godišnjeg programa GVB 2026., 1.000,00 EUR-a; za Program glazbene i glazbeno-scenske djelatnosti: Jazz Point Novi Zagreb, 5.000,00 EUR-a i IDEMO, festival mladih autorskih bendova, 3.000,00 EUR-a; za Program interdisciplinarnih i novih umjetničkih i kulturnih praksi: Prostori Novog Zagreba 1: Zagrebački velesajam, 1.500,00 EUR-a

šifra 652	Prihodi po posebnim propisima – smanjenje za 32,58% u odnosu na isto izvještajno razdoblje prethodne godine, budući da je u 2026. godini  organiziran podjednak  broj  kazališnih predstava i dvije projekcije u sklopu Programa kina Remetinec uz istu cijena ulaznica za kazališne predstave i filmske projekcije ali uz manji broj posjetitelja te je prihod s naslova osiguranja i refundacije štete manji za 82,93%, u 2026. naplećeno je po toj osnovi 200,61 EUR-o, a u 2025. godini 1.175,11 EUR-aa

šifra 661	Prihodi od prodaje proizvoda i robe, te pruženih usluga – povećanje za 30,52% zbog povećanja prihoda od tečajeva i radionica za 74,90% uz smanjenje  prihoda od najmova za 14,43%, zbog brisanja Centra za kulturu Novi Zagreb iz registra obveznika PDV-a s 01.01.2025. godine i usustavljenja cjenika najma prostora i naplaćenih prihoda budućih razdoblja u iznosu 7.220,75 EUR-a koji su prihodi  2026. godine

šifra 671	Prihodi iz nadležnog proračuna za financiranje redovne djelatnosti proračunskih korisnika –  povećanje za 12,18% u odnosu na isto izvještajno razdoblje prethodne godine, zbog zapošljavanja 1 djelatnika na radno mjesto računovodstveni referent s 02.02.2026. godine i većeg iznosa odobrenih sredstava za programsku djelatnost 




Ukupni prihodi i primici planirani su u 2026. godini u iznosu 745.600,00 eura.

67	Prihodi iz nadležnog proračuna – planirani su u iznosu 629.000,00 eura, a raspodijeljeni su za financiranje redovne djelatnosti u iznosu 511.000,00 eura, za financiranje programske djelatnosti u iznosu 110.000,00 eura i za financiranje održavanja i opremanja ustanova u kulturi u iznosu 8.000,00 eura.

66	Prihodi od pruženih usluga, donacija – planirani su u iznosu 63.000,00 eura, a odnose se na prihode od tečajeva i radionica, prihode stalnog i povremeog korištenja prostora CZKNZ i donacija 

65	Prihodi od uprav. i adm. pristojbi – planirani su u iznosu 14.100,00 eura, a odnose se na prihode od prodanih ulaznica za kazališne predstave, kao i na prihode za programske jedinice koje se financiraju kroz Plan potreba vijeća gradskih četvrti i mjesnih odbora za financiranje rashoda programske djelatnosti, kao i prihoda s naslova osiguranja i refundacije štete (ako ista uslijedi)

63	Pomoći iz inoz. i sub. unutar općeg proračuna - planirani su u iznosu 39.500,00 eura, sukladno predanim programima prema javnom pozivu Ministarstva kulture i medija Republike Hrvatske 




OBRAZLOŽENJE RASHODA
    
Ukupni rashodi poslovanja u ovom razdoblju su u iznosu 347.525,41 EUR-o , od toga rashodi za zaposlene iznose 203.644,59 EUR-a, materijalni rashodi 143.200,38 EUR-a,  financijski rashodi 680,44 EUR-a. 
U strukturi ukupnih rashoda poslovanja, rashodi za zaposlene čine 58,60%, materijalni rashodi 41,21%, financijski rashodi 0,19%. 

Prema indeksima ukupni rashodi poslovanja u tekućem razdoblju 2026. godini su za 6,77% veći od ukupnih rashoda istog izvještajnog razdoblja u 2025. godini. Prema indeksima rashodi za zaposlene su za 1,38% veći nego 2025. godine, materijalni rashodi su za 15,49% veći nego 2025. godine, financijski rashodi su za 9,76% veći nego 2025. godine.

šifra 311	Plaće (bruto) – povećanje za 3,98%, zbog povećanja osnovice za obračun plaće na 1.075,94 EUR-a prema prema Čl.2 VII dodatka Kolektivnom ugovoru za 2026. godinu 

šifra 312	Ostali rashodi za zaposlene – smanjenje za 26,54%, zbog neisplate otpremnine zbog odlaska u mirovinu (niti jedan djelatnik nije otišao u mirovinu)

šifra 313	Doprinosi na plaće – povećanje za 3,98%, zbog povećanja osnovice za obračun plaće na 1.075,94 EUR-a prema Čl.2. VII dodatka Kolektivnom ugovoru za 2026. godinu

šifra 3211	Službena putovanja –  nije bilo službenih putovanja u 2026. godini u odnosu na isto izvještajno razdoblje 2025. godine 
[bookmark: _Hlk227055562]šifra 3212	Naknade za prijevoz, za rad na terenu i odvojeni život –  smanjenje u 2026. godini u odnosu na isto izvještajno razdoblje 2025. godine  za 5,45% zbog zapošljavanja računovodstvenog referenta s 02.02.2026. 

šifra 3213	Stručno osposobljavanje zaposlenika  –  znatno povećanje u 2026. godini u odnosu na isto izvještajno razdoblje 2025. godine zbog programa izobrazbe javne nabave za 1 djelatnika

šifra 3214	Ostale naknade troškova zaposlenima  –  znatno povećanje u 2026. godini u odnosu na isto izvještajno razdoblje 2025. godine zbog obračuna troškova loko vožnje za 2 djelatnika

šifra 3221	Uredski materijal i ostali materijalni rashodi – povećanje za 6,29% zbog  potrebe redovnog poslovanja i povećanja cijena materijala i većeg broja održanih programa (čistaći materijal) u 2026. godini u odnosu na isto izvještajno razdoblje 2025. godine

šifra 3224	Materijal i dijelovi za tek. i inv. održ. – znatno smanjenje zbog  manjeg broja nabavki  u 2026. godini  u odnosu na isto izvještajno razdoblje 2025. godine

šifra 3225	Sitan inventar i auto gume – znatno smanjenje  zbog manjeg broja nabavki u 2026. godini u odnosu na isto izvještajno razdoblje 2025. godine

šifra 3232	Usluge tekućeg i investicijskog održavanja  –  znatno smanjenje zbog zamjene i popravka cirkulacijske pumpe 2.190,00 EUR-a; usluge ispitivanja i prespajanja instalacije za telefone 606,25 EUR-a; izrade pregradnog zida 1.000,00 EUR-a; usluge održavanja kombi vozila i montaže, balansa i postava guma 216,83 EUR-a; servis klima uređaja i ugradnja klima uređaja 1.430,00 EUR-a; servis plinodojave i godišnji servis plinskog plamenika 1.277,25 EUR-a; ugradnje stakla na objektu kao zamjena za razbijena stakla – izo staklo 200,61 EUR-o u 2026. godini u odnosu na isto izvještajno razdoblje 2025. godine

šifra 3233	Usluge promidžbe i informiranja  – znatno povećanje u 2026. godini u odnosu na isto izvještajno razdoblje 2025. godine zbog većeg broja objava za sve održane programe, newsletter kampanje, izrade plakata i permutacija i emitiranja reklamnog spota i produkcije radijskog spota

šifra 3235	Zakupnine i najamnine – znatno povećanje u 2026. godini u odnosu na isto izvještajno razdoblje 2025. godine zbog produljenje nod licence i  najamnina za filmove za novi program Kina Remetinec i troškova najma pozornice za programe Turopoljsko Jurjevo i Ivanje u Novom Zagrebu

šifra 3236	Zdravstvene i veterinarske usluge – u 2026. godini obavljen sistematski pregled za 4 djelatnika, žene i muškarce iznad 40 godina

šifra 3237	Intelektualne i osobne usluge  –  povećanje za 38,00%, zbog većeg broja održanih programa u 2026. godini u odnosu na isto izvještajno razdoblje 2025. godine

šifra 3239	Ostale usluge – povećanje za 39,98% zbog povećanih troškova usluga čišćenja i pranja kao zamjena za djelatnika na bolovanju i povećanih troškova grafičkih i fotografskih usluga za održane programe u 2026. godini u odnosu na isto izvještajno razdoblje 2025. godine

[bookmark: _Hlk210910273]šifra 3291	Naknade za rad predstavničkih i izvršnih tijela – znatno povećanje u  2026. godini u odnosu na isto izvještajno razdoblje 2025. godine zbog većeg broja održanih sjednica i povećanja naknade za rad predsjednika i članova Upravnog vijeća sukladno Zaključku gradonačelnika 



Rashodi za nabavu nefinancijske imovine iznose 7.375,91 EUR-o. Prema indeksima rashodi za nabavu nefinancijske imovine su veći za 41,42% od rashoda za nabavu nefinancijske imovine istog razdoblja u 2025. godini.


šifra 4221	Uredska oprema i namještaj –  znatno povećanje u 2026. godini u odnosu na isto izvještajno razdoblje 2025. godine zbog nabave 1 prijenosnog računala i 5 komada eksternih tvrdih diskova

šifra 4223	Oprema za održavanje i zaštiti –  znatno povećanje u 2026. godini u odnosu na isto izvještajno razdoblje 2025. godine zbog nabave dva klima uređaja 

šifra 4226	Sportska i glazbena oprema –  znatno smanjenje u 2026. godini u odnosu na isto izvještajno razdoblje 2025. godine zbog nabave mikrofona, stalaka i mikseta u iznosu 1.530,14 EUR-a

šifra 4227	Uređaji, strojevi i oprema za ostale namjene –  znatno smanjenje u 2026. godini u odnosu na isto izvještajno razdoblje 2025. godine zbog nabave 1 projektora  i 15 komada štafelaja za Slikarski studio u iznosu 1.242,00 EUR-a

šifra 4242	Umjetnička djela – kupnja umjetničkog djela „Promjena“ za fundus Galerije Vladimir Bužančić u 2026. godini 



Manjak prihoda od nefinancijske imovine iznosi 7.375,91 EUR-o


Ostvaren je višak prihoda poslovanja u iznosu 12.848,44 EUR-a, te manjak prihoda od nefinancijske imovine u iznosu 7.375,91 EUR-o.

Ukupno je ostvaren višak prihoda i primitaka u iznosu 5.472,53 EUR-a. Manjak prihoda i primitaka – preneseni iznosi 3.318,12 EUR-a. Višak prihoda i primitaka raspoloživ u  sljedećem razdoblju iznosi 2.154,41 EUR-o.

Višak prihoda i primitaka raspoloživ u sljedećem razdoblju	    2.154,41   



B) SAŽETAK RAČUNA FINANCIRANJA

Nisu planirani primici od financijske imovine i zaduživanja, kao niti izdaci za financijsku imovinu i otplate zajmova.




III. OBRAZLOŽENJE POSEBNOG DIJELA IZVRŠENJA FINANCIJSKOG PLANA

Ukupni rashodi i izdaci planirani su u 2026. godini u iznosu 745.600,00 eura. 

Raspoređeni su prema proračunskim klasifikacijama u financijskom planu, a prema ekonomskoj klasifikaciji čine ih:
· rashodi za zaposlene
· materijalni rashodi
· financijski rashodi 
· rashodi za nabavu nefinancijske imovine 


Aktivnost: Redovna djelatnost 

Izvor 1.1.2 Opći prihodi i primici

Rashodi poslovanja na aktivnosti: redovna djelatnost, izvor 1.1.2 planirani su u ukupnom  iznosu 511.000,00 eura i odnose se na rashode za zaposlene, materijalne rashode i  financijske rashode.
[bookmark: _Hlk212977735]
[bookmark: _Hlk212976923]31	Rashodi za zaposlene – povećanje u odnosu na planirani iznos prethodne godine zbog povećanja osnovice za plaću s 01.01.2025. godine prema V. dodatku Kolektivnog ugovora te planiranog zapošljavanja 1 djelatnika na radno mjesto majstora tehnike/tona/rasvjete/projekcionist

32	Materijalni rashodi – povećanje u odnosu na planirani iznos prethodne godine sukladno Programu rada i razvitka za 2026. godinu zbog povećanja troškova stručnog usavršavanja zaposlenika za tečaj za uredsko poslovanje i pismohranu (1 djelatnik), edukaciju stručnih suradnika za digitalne platforme (4 djelatnika) i edukaciju iz područja javne nabave (1 djelatnik); zbog povećanja troškova za usluge promidžbe i informiranja; zbog povećanja troškova intelektualnih i osobnih usluga zbog izrade vizualnog identiteta Centra; zbog povećanja naknada za rad predstavničkih i izvršnih tijela – Upravnog vijeća Centra, sukladno Zaključku gradonačelnika s danom primjene 01.10.2025. godine

34	Financijski rashodi – povećanje u odnosu na planirani iznos prethodne godine zbog povećanja troškova bankarskih usluga i usluga platnog prometa 

Izvor 3.1.1 Vlastiti prihodi

[bookmark: _Hlk212977383]Rashodi poslovanja na aktivnosti: redovna djelatnost, izvor 3.1.1 planirani su u ukupnom  iznosu 29.200,00 eura i odnose se na rashode za zaposlene, materijalne rashode i  financijske rashode. Nema većih odstupanja u odnosu na planirane iznose prethodne godine, izvršena je preraspodjela prema ekonomskim klasifikacijama na četvrtoj razini. 

31	Rashodi za zaposlene – sukladno Programu rada i razvitka za 2026. godinu planirani iznos je 5.000,00 eura

[bookmark: _Hlk212978695]32	Materijalni rashodi – sukladno Programu rada i razvitka za 2026. godinu planirani iznos je 23.600,00 eura

34	Financijski rashodi – sukladno Programu rada i razvitka za 2026. godinu planirani iznos je 600,00 eura

Izvor 4.3.1. Prihodi za posebne namjene

Rashodi poslovanja na aktivnosti: redovna djelatnost, izvor 4.3.1 planirani su u ukupnom  iznosu 2.000,00 eura i odnose se na materijalne rashode. Nema većih odstupanja u odnosu na planirane iznose prethodne godine.

32	Materijalni rashodi – sukladno Programu rada i razvitka za 2026. godinu planirani iznos odnosi se na usluge telefona, pošte i prijevoza 800,00 eura te na usluge tekućeg i investicijskog održavanja u iznosu 1.200,00 eura za radove s naslova osiguranja i refundacije štete (ako ista nastupi), ostvaren je rashod u iznosu 200,61 euro i odnosi se na uslugu ugradnje stakla na objektu kao zamjena za razbijena stakla – izo staklo


Aktivnost: Programska djelatnost 

Izvor 1.1.2 Opći prihodi i primici

32	Materijalni rashodi – povećanje u odnosu na planirani iznos prethodne godine sukladno Programu rada i razvitka za 2026. godinu zbog proširenja postojećih programa i pokretanja novih programa. Planirani iznos je 110.000,00 eura

Sukladno broju i opsegu programskih jedinica financiranih sredstvima Gradskog ureda za kulturu i civilno društvo, promjena cijena na tržištu te preoblikovanja i proširenja pojedinih programskih jedinica sukladno strateškim ciljevima Centra, interesa i potrebama korisnika, nakon detaljne razrade programskih aktivnosti došlo je do promjena na četvrtoj razini ekonomske klasifikacije.

Izvor 3.1.1 Vlastiti prihodi

32	Materijalni rashodi – povećanje u odnosu na planirani iznos prethodne godine sukladno Programu rada i razvitka za 2026. godinu zbog proširenja postojećih programa i pokretanja novih programa, sukladno broju upisanih polaznika na tečajeve i radionice, broju termina iznajmljenih dvorana. Planirani iznos je 25.000,00 eura

Izvor 4.3.1. Prihodi za posebne namjene

32	Materijalni rashodi – sukladno Programu rada i razvitka za 2026. godinu prema razradi vrste i strukture programskih aktivnosti, broju kazališnih predstava za djecu i odrasle, filmskih projekcija, kao i programa, programskih aktivnosti i manifestacija koje se planiraju financirati kroz Plan potreba vijeća gradskih četvrti i mjesnih odbora za financiranje rashoda programske djelatnosti, planirani iznos je 12.100,00 eura

Izvor 5.2.1. Pomoći iz drugih proračuna

32	Materijalni rashodi – na ovom izvoru planiran je iznos 39.500,00 eura, sukladno predanim programima prema javnom pozivu Ministarstva kulture i medija Republike Hrvatske za financiranje sljedećih programa: 

· Program vizualnih umjetnosti: Godišnji program Galerije Vladimir Bužančić 2026.; Likovne radionice uz godišnji program GVB-a; Razgovori s umjetnicima uz godišnji program GVB-a; Pripreme za prijemne ispite za umjetničke srednje škole.
· Program glazbene i glazbeno-scenske djelatnosti: Jazz Point Novi Zagreb, Novi val klasike i Festival I(DEMO)!
· Program interdisciplinarnih i novih umjetničkih i kulturnih praksi: Prostori Novog Zagreba I: Zagrebački velesajam
Sukladno broju i opsegu programskih jedinica financiranih sredstvima Ministarstva kulture nakon detaljne razrade programskih aktivnosti došlo je do promjena na četvrtoj razini ekonomske klasifikacije.

Izvor 6.1.1. Donacije

32	Materijalni rashodi - na ovom izvoru planiran je iznos 3.000,00 eura za financiranje programa Jazz Point Novi Zagreb, donacija HUZIP-a, i financiranje programa Proslava 50 godina Centra i programa Glina, ruke i pločice - novi program 


Aktivnost: Održavanje i opremanje ustanova u kulturi 

 Izvor 1.1.2 Opći prihodi i primici

[bookmark: _Hlk212982070]Rashodi za nabavu nefinancijske imovine, aktivnost: održavanje i opremanje ustanova u kulturi, izvor 1.1.2 planirani su u ukupnom  iznosu 8.000,00 eura.
[bookmark: _Hlk208418693]
[bookmark: _Hlk212982350]42	Rashodi za nabavu proizvedene dugotrajne imovine –  uredska oprema i namještaj (4221) planirana je nabava vanjskog diska za pohranu u iznosu 500,00 eura; glazbena oprema (4226) planirana je nabava mikrofona i stalka za mikrofon u iznosu 1.500,00 eura; te uređaji, strojevi i oprema za ostale namjene (4227) planirana je nabava video opreme - video projektora i TV prijemnika, nabava rasvjetne opreme – reflektori i upravljačka konzola, te nabava magnetne ploče i slikarskog stalka u iznosu 5.400,00 eura; ostale nespomenute izložbene vrijednosti (4244) planirana je nabava okvira za slike za fundus Galerije u iznosu 600,00 eura

Izvor 3.1.1 Vlastiti prihodi

Rashodi za nabavu nefinancijske imovine, aktivnost: održavanje i opremanje ustanova u kulturi, izvor 3.1.1 planirani su u ukupnom  iznosu 5.800,00 eura.
42	Rashodi za nabavu proizvedene dugotrajne imovine –  uredska oprema i namještaj (4221) planirana je nabava 1 računala, 1 pisača, 1 prijenosnog računala u iznosu 2.500,00 eura; glazbena oprema (4226) planirana je nabava 1 gitare u iznosu 1.300,00 eura; uređaji, strojevi i oprema za ostale namjene (4227) planirana je nabava 2 pop-up ploče u iznosu 1.000,00 eura i ostale nespomenute izložbene vrijednosti (4242) planiran je otkup umjetničkih djela autora koji izlažu u prostoru GVB s ciljem jačanja Zbirke suvremenim imenima i djelima te sa željom poticanja umjetničkog stvaralaštva mladih umjetnika u iznosu 1.000,00 eura


IV.	OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA 

Sažetak djelokruga rada

CENTAR ZA KULTURU NOVI ZAGREB najstarija je ustanova za kulturu u Novom Zagrebu koja djeluje na području kojega nastanjuje oko 200.000 stanovnika, s tendencijom rasta. U odnosu na ostale centre za kulturu na području Zagreba, Centar za kulturu Novi Zagreb ima određenu specifičnost, a to je njegov geografski položaj. Naime, prostor čije kulturne potrebe i kvalitetu života Centar ima u zadatku zadovoljiti i, u idealnom slučaju, podići, smješten je od Rakovog potoka na zapadu do Odre na istoku te Kajzerice na sjeveru pa sve do Donjeg Dragonošca na jugu. Ne samo geografski već i kulturološki gledano Centar predstavlja mjesto gdje selo postaje grad, dom je turopoljske kulturne tradicije i baštine, rapidne urbanizacije, ali i boravka sve većeg broja ekonomskih emigranata (Savski Gaj, Blato, Klara).U sklopu ovog prostornog i kulturnog konteksta Centar intenzivno radi na promicanju različitih oblika i vrijednosti kulturnih djelatnosti njegujući temeljne kulturne potrebe lokalne zajednice. 

Opći cilj 

Strateški cilj Centra usmjeren je prema kreiranju kulturnih sadržaja koji rezultiraju kreativnim i kontinuiranim programom, u skladu s potrebama i željama lokalne zajednice. Drugi važan strateški cilj je uspostava i osiguranje kvalitetne institucionalne podrške umjetničkoj zajednici. 
Centar kroz svoje djelovanje organizira i provodi programe različitih djelatnosti u kulturi te pripadajućih aktivnosti, s ciljem realizacije javnih potreba u kulturi koji su u skladu s prioritetima javnih politika razvoja Grada Zagreba. 
•	priprema i organizacija kazališnih, glazbenih, audiovizualnih, književnih, likovnih te drugih kulturno-umjetničkih programa, 
•	organizacija edukativnih aktivnosti: radionice, predavanja, edukacije iz područja ekologije i održivosti, glazbene, likovne tečajeve te slične oblike edukacije u skladu s programima,
•	edukativne aktivnosti i organizaciju manifestacija usmjerenih na očuvanje hrvatske kulturne i tradicijske baštine.

Zakonske i druge podloge na kojima se zasniva program
Ugovori o korištenju sredstava za realizaciju Programa javnih potreba u kulturi Grada Zagreba realizirani temeljem Javnog poziva za predlaganje programa u kulturi Grada Zagreba za 2026. godinu, Gradskog ureda za kulturu i civilno društvo te temeljem Javnog poziva za predlaganje javnih potreba u kulturi Republike Hrvatske za 2026. godinu Ministarstva kulture i medija RH. 

Pokazatelji rezultata na kojima se zasnivaju izračuni i ocjene potrebnih sredstava
Financijska izvješća, Programska izvješća (polugodišnja i godišnja), sukladno zakonskim propisima.

Centar za kulturu Novi Zagreb na dan 30.6.2026. ima 9 djelatnika, zaposlenih na neodređeno, puno radno vrijeme i 1 djelatnika na određeno radno vrijeme.


Programske djelatnosti 2026.

Centar za kulturu Novi Zagreb dinamična je kulturna institucija koja promiče umjetničko stvaralaštvo pojedinaca i skupina kroz raznolike programe. Vodeći se visokim umjetničkim, kulturnim i društvenim vrijednostima, Centar njeguje istraživanje i eksperiment u izrazu te integrira različite medije i forme u jedinstvenu programsku cjelinu. Poseban naglasak stavlja na neformalno kulturno i kreativno obrazovanje putem tečajeva, radionica, igraonica i tribina, kao i interdisciplinarnih programa koji poboljšavaju kvalitetu života svih generacija. Uz kazališne predstave za djecu, organizira i kulturne manifestacije i akcije od značaja za lokalnu zajednicu.

Razrada programskih aktivnosti prema Planu rada i razvitka Centra za kulturu Novi Zagreb za 2026. godinu - izvor Grad

	Tip programa
	Ime programa
	Iznos

	DJELATNOST CENTARA ZA KULTURU

	1. Umjetnička produkcija
	Rezidencije CZKN
	2,000.00 €

	 1. Umjetnička produkcija
	VINIL (glazbena arhiva CZKNZ) 
	3,500.00 €

	 3. Javna događanja
	Festival IDEMO
	8,000.00 €

	 3. Javna događanja
	Ivanje u Novom Zagrebu
	6,500.00 €

	 3. Javna događanja
	Jazz Point Novi Zagreb
	8,000.00 €

	3. Javna događanja
	Prostori Novog Zagreba I: zagrebački velesajam
	2,000.00 €

	 3. Javna događanja
	Turopoljsko Jurjevo
	6,000.00 €

	 3. Javna događanja
	OSTALA JAVNA DOGAĐANJA – ukupno 
(3.1 - 3.4)
	13,000.00 €

	3.1.
	Etno spomenar
	5.090,00 €

	3.2.
	Kvart za pet
	3.610,00 € 

	3.3
	Dječja kazališna matineja
	3.000,00 € 

	3.4
	Održiva moda - od teorije do prakse
	1.300,00 €

	 3. Javna događanja
	Kvadrat kulture
	100.00 €

	 4. Edukativne i sudioničke aktivnosti
	EDUKATIVNE I SUDIONIČKE AKTIVNOSTI - ukupno (4.1 - 4.9) 
	20,000.00 €

	4.1.
	Praznionica
	3.000,00 € 

	4.2.
	Ludi labos/eko
	1.040,00 € 

	4.3
	Seniori kreativci
	2.580,00 €

	4.4
	Likovne radionice za odrasle – slikarski studio
	5.000,00 €  

	4.5
	Likovne radionice za djecu
	2.600,00 € 

	4.6
	Radionice stripa i ilustracije  
	2.600,00 €

	4.7
	Likovne radionice uz izložbe
	1.450,00 €

	4.8
	Razgovori s umjetnicima
	930,00 € 

	4.9
	Radionica GLASNO
	800,00 €

	7. Ostalo
	Proslava 50 godina Centra -pripremne aktivnosti
	5,900.00 €

	INTERDISCIPLINARNE I NOVE KULTURNE I UMJETNIČKE PRAKSE

	 1. Umjetnička produkcija
	Putovima Stipe Sikirice - zagrebačka dionica
	4,000.00 €

	VIZUALNA (LIKOVNA) UMJETNOST

	 3. Javna događanja
	Godišnji program GVB 
	10,000.00 €

	KAZALIŠNA DRAMSKA UMJETNOST

	 3. Javna događanja
	Iza lica ispod maske
	5,000.00 €

	KNJIŽNIČNA DJELATNOST I KNJIŽEVNI PROGRAMI

	 3. Javna događanja
	Izvan korica- književni susreti u NZ
	4,000.00 €

	AUDIOVIZUALNA (FILMSKA) UMJETNOST

	 3. Javna događanja
	Kino Remetinec 
	3,000.00 €

	 3. Javna događanja
	Kvadrat kulture
	100.00 €

	GLAZBENA UMJETNOST

	 3. Javna događanja
	Novi val klasike
	8,000.00 €

	MEĐUNARODNA I MEĐUGRADSKA SURADNJA

	B. MEĐUNARODNA SURADNJA I MOBILNOST
	U zraku i na zemlji
	1,000.00 €

	
UKUPNO
	
	
110.000,00 €



Centar za kulturu Novi Zagreb u razdoblju od siječnja do lipnja 2026. godine realizirao je 26 programa financiranih od strane Grada Zagreba (+1 program iz vlastitih sredstava), od toga 8 novih programa. 

Ukupan broj posjetitelja iznosio je u navedenom razdoblju 4091.
Većina programa nastavlja se i u drugoj polovici godine, osim Ivanja u Novom Zagrebu, Turopoljskog Jurjeva i interdisciplinarnog programa Putovima Stipe Sikirice  - Iznos utrošen s izvora 1.1.2 za navedene troškove iznosio je 62.434,91 euro (56,58 % godišnjeg plana). Plan programskih sredstava za 2026., a koji se odnose na GU iznosi 110.00,00 eura.  

U navedenom razdoblju Centar je ostvario 6 od 10 planiranih ciljeva za 2026. godinu i to:

1. Izgradio nove programe (filmska, književna, kazališno/plesna) te unaprijedio postojeće (glazbena, likovna, amaterizam) s ciljem daljnjeg razvoja publike, jačanja kreativnih industrija i unapređivanja kvalitete života lokalne zajednice
2. Realizirao veću vidljivost Centra za kulturu Novi Zagreb 
3. Ojačao komunikacijsku platformu s ciljem informiranja i promocije programa Centra za kulturu Novi Zagreb 
4. Izgradio odnose s potencijalnim donatorima/sponzorima iz okruženja
5. Organizirao i realizirao aktivnosti povodom proslave 50 godina Centra za kulturu Novi Zagreb
6. Uspostavio model interkulturalnog dijaloga te njegove efikasne i održive primjene

U narednom razdoblju (lipanj – prosinac) očekuje se još realizacija sljedećih ciljeva:
1. Ojačati stručne kapacitete zaposlenika
2. Razvijati sudioničko programsko upravljanje posebice kroz uključivanje lokalne zajednice kroz model tri stupa (Centar, stručna javnost, lokalna zajednica) 
3. Uspostaviti plan i razvijati jasno definiranu strukturu te odnose participativnog korištenja kulturne infrastrukture nakon rekonstrukcije Centra za kulturu Novi Zagreb
Ovisno o terminskom planu i završetku projektne dokumentacije:
4. Osigurati preduvjete i pripremiti Centar (te sve ciljane skupine) za rekonstrukciju u 2028.

Zakonska i druga podloga za provedbu programa:
Zakon o proračunu, Zakon o ustanovama, Zakon o kulturnim vijećima i financiranju javnih potreba u kulturi, Statut Centra za kulturu Novi Zagreb.

Pokazatelji rezultata aktivnosti/projekata:
Provedeni svi programi, projekti i aktivnosti, ostvareni svi kvalitativni i kvantitativni pokazatelji.
Pokazatelji će biti definirani kroz nekoliko indikatora: broj programskih aktivnosti, broj polaznika tečajeva i radionica; broj održanih sati tečajeva i radionica; broj prodanih ulaznica; broj povećanja pratitelja kao i angažmana na društvenim mrežama. Ciljane vrijednosti izražene kroz programe i sate tečajeva/radionica.

	Aktivnost
	Pokazatelj
	Ciljana vrijednost 
	Realizirana vrijednost 1. – 6. 2026.

	Filmski prikazivački (kino) programi
	Broj projekcija
	12
	7

	Produkcija predstava
	Broj predstava
	15
	7

	Koncertni ciklusi i pojedini koncerti
	Broj koncerata
	19
	11

	Izložbe
	Broj izložbi
	6
	5

	Festivali
	Broj festivala
	1
	1

	Književni programi 
	Broj događanja
	4
	5

	Multidisciplinarna događanja
	Broj događanja
	6
	2

	Ostala javna događanja
	Broj događanja
	5
	3

	Aktivnost
	Pokazatelj
	Ciljana vrijednost
	

	Priprema za prijemne ispite za umjetničke škole
	Broj sati
	72
	
72

	Likovne tribine - razgovori s umjetnicima
	Broj sati
	7
	3

	Likovne radionice uz God. Program GVB
	Broj sati
	7
	3

	Likovna radionica za djecu
	Broj sati
	64
	25

	Radionica stripa i ilustracije
	Broj sati
	64
	25

	Likovne radionice za odrasle - Slikarski studio
	Broj sati
	321
	144



Realizacija po programima:

	[bookmark: _Toc234500521]Radionica za djecu Strip i ilustracija

	

	VODITELJ/ICA PROGRAMA: Vesna Šantak

	

	DJELATNOST: Djelatnost Centra



KRATKI OPIS PROGRAMA:
Program je namijenjen školskom uzrastu i razvijanju obrazovnih potencijala korisnika, osobito na planu likovne pismenosti koja postaje nedostatna smanjenjem likovnog odgoja u školama. 
BROJ POSJETITELJA/POLAZNIKA:
14 polaznika
VRIJEME I MJESTO ODRŽAVANJA: 
12. 1.  - 8.6. 2026., CZKNZ
BROJ SUDIONIKA:
2
IZNOS ULOŽEN U PROGRAM:
[bookmark: _Hlk234241924]1.286,00 eura

	[bookmark: _Toc234500522]Likovne radionice uz izložbe

	

	VODITELJ/ICA PROGRAMA: Vesna Šantak

	

	DJELATNOST: Djelatnost Centra - Novi programi 



KRATKI OPIS PROGRAMA:
Likovnim radionicama uz godišnji izložbeni program GVB s temama postava izložbe, polaznici se upoznaju s procesom nastanka umjetničkog djela, upoznaju se s različitim likovnim tehnikama i umjetničkim stilovima. 
BROJ POSJETITELJA/POLAZNIKA:
45 posjetitelja
VRIJEME I MJESTO ODRŽAVANJA: 
5.2. – 1.7.2026., CZKNZ
BROJ SUDIONIKA:
5
IZNOS ULOŽEN U PROGRAM:
484,00 eura

	[bookmark: _Toc234500523][bookmark: _Hlk234400381]Razgovori s umjetnicima/tribine

	

	VODITELJ/ICA PROGRAMA: Vesna Šantak

	

	DJELATNOST: Djelatnost Centra - Novi programi 



KRATKI OPIS PROGRAMA:
Profesionalni i kvalitetni program Galerije Vladimir Bužančić promovira suvremenu likovnu umjetnost i suvremenu multimedijalnu umjetnost što uvelike doprinosi promociju održivog razvoja kulture i umjetnosti u gradu Zagrebu. 

BROJ POSJETITELJA/POLAZNIKA:
83 posjetitelja
VRIJEME I MJESTO ODRŽAVANJA: 
5. veljače  - 9. srpnja 2026., CZKNZ
BROJ SUDIONIKA:
9
IZNOS ULOŽEN U PROGRAM:
827,00 eura

	[bookmark: _Toc234500524]Putovima Stipe Sikirice  - interdisciplinarne i nove kulturne umjetničke prakse

	

	VODITELJ/ICA PROGRAMA: Vesna Šantak

	

	DJELATNOST: Djelatnost Centra - Novi programi 



KRATKI OPIS PROGRAMA:
Izložba je realizirana međugradskom suradnjom Centra za kulturu Novi Zagreb – Galerije Vladimir Bužančić, Gradske galerije Sikirica i Muzeja Cetinske krajine iz Sinja. 
BROJ POSJETITELJA/POLAZNIKA:
210 posjetitelja
VRIJEME I MJESTO ODRŽAVANJA: 
19. ožujka – 10. travnja 2026., CZKNZ
BROJ SUDIONIKA:
8
IZNOS ULOŽEN U PROGRAM:
4.000,00 eura

	[bookmark: _Toc234500525]Radionica likovnih amatera – slikarski studio

	

	VODITELJ/ICA PROGRAMA: Vesna Šantak

	

	DJELATNOST: Kulturno umjetnički amaterizam 



KRATKI OPIS PROGRAMA:
Slikarski studio, radionica likovnih amatera namijenjena je odraslim polaznicima. Program radionice je edukativan i sastoji se od savladavanja osnova likovnog jezika te upoznavanja s likovnom teorijom. 
BROJ POSJETITELJA/POLAZNIKA:
41 polaznik 
VRIJEME I MJESTO ODRŽAVANJA: 
12. 1. - 29. 6. 2026. pon. od 18 :15 do 20:30; sri. od 17:30 do 19:45, četvrt. od 18 :15 do 20:30, CZKNZ
BROJ SUDIONIKA:
3
IZNOS ULOŽEN U PROGRAM:
4.701,00 eura
[bookmark: _Hlk219133693][bookmark: _Hlk219131570]
	[bookmark: _Toc234500526]Likovna radionica za djecu  - Likovni studio

	

	VODITELJ/ICA PROGRAMA: Vesna Šantak

	

	DJELATNOST: Djelatnost Centra



KRATKI OPIS PROGRAMA:
Radionica Likovni studio/Likovna radionica za djecu namijenjena je djeci predškolskog i osnovnoškolskog uzrasta. 
BROJ POSJETITELJA/POLAZNIKA:
12 polaznika 
VRIJEME I MJESTO ODRŽAVANJA: 
13. 1. - 8.6. 2026., CZKNZ
BROJ SUDIONIKA:
2
IZNOS ULOŽEN U PROGRAM:
1.029,00 eura

	[bookmark: _Toc234500527]Godišnji program Galerije Vladimir Bužančić

	

	VODITELJ/ICA PROGRAMA: Vesna Šantak

	

	DJELATNOST: Vizualna djelatnost



KRATKI OPIS PROGRAMA:
Od siječnja do srpnja 2026. godine realizirano je četiri izložbi godišnjeg programa Galerije Vladimir Bužančić. Vilim Svečnjak – 120. godišnjica rođenja, 5. - 27. 2. 2026.; Davor Pavelić, Crni kvadrat, 5. – 28. 5. 2026.; Animafest Zagreb - That’s What She Said, Vol. 02.,  8.-12. 6. 2026.; MIHAEL MARTINEC, Krhki Slojevi, LYDIA PATAFTA, Sublimacija, 18. 06. - 9. 7. 2026. 
BROJ POSJETITELJA/POLAZNIKA:
964 posjetitelja 
VRIJEME I MJESTO ODRŽAVANJA: 
5. veljače - 9. srpnja 2026., CZKNZ
BROJ SUDIONIKA:
9
IZNOS ULOŽEN U PROGRAM:
5.927,00 eura

	[bookmark: _Toc234500528]Etno spomenar 

	

	VODITELJ/ICA PROGRAMA: Gordana Deriš

	

	DJELATNOST: Djelatnost Centra



KRATKI OPIS PROGRAMA:
Centar za kulturu Novi Zagreb organizira posebne radionice u sklopu ciklusa Etno spomenar. 
BROJ POSJETITELJA/POLAZNIKA:
57 polaznika
VRIJEME I MJESTO ODRŽAVANJA: 
Subota, 14. 03. | 11:00 – 13:00 h
Srijeda, 18. 03. | 11:00 – 13:00 h
Subota, 21. 03. | 11:00 – 13:00 h
BROJ SUDIONIKA:
4
IZNOS ULOŽEN U PROGRAM:
620,00 eura

	[bookmark: _Toc234500529]Eko radionice

	

	VODITELJ/ICA PROGRAMA: Gordana Deriš

	

	DJELATNOST: Djelatnost Centra



KRATKI OPIS PROGRAMA:
Projekt Ludi labos je realizirana u Centru za kulturu Novi Zagreb povodom Dana Grada Zagreba Likovna radionica za djecu Ludi labos je namijenjena djeci osnovnoškolskog uzrasta. 
BROJ POSJETITELJA/POLAZNIKA:
15  polaznika 
VRIJEME I MJESTO ODRŽAVANJA: 
29. svibnja 2026. 
BROJ SUDIONIKA:
2
IZNOS ULOŽEN U PROGRAM:
880,00 eura

	[bookmark: _Toc234500530]Filmski program „Kino Remetinec“

	

	VODITELJ/ICA PROGRAMA: Gordana Deriš

	

	DJELATNOST: Djelatnost Centra



KRATKI OPIS PROGRAMA:
Program Kino Remetinec je osmišljen kao mjesečno prikazivanje europskih i nezavisnih filmova. 
BROJ POSJETITELJA/POLAZNIKA:
141 posjetitelj
VRIJEME I MJESTO ODRŽAVANJA: 
1.1. – Gordon i Paddy / 31.1. - Kasna smjena/ 20.2. – Glas Hind Rajab / 27.3. - Sentimentalna vrijednost / 10.4. – Detektivi iz kvarta / 29.5. - Drugi dnevnik Pauline P. i Fiume o morte!
BROJ SUDIONIKA:
2
IZNOS ULOŽEN U PROGRAM:
568,00 eura

	[bookmark: _Toc234500531]Festival demo bendova (i)DEMO(!)

	

	VODITELJ/ICA PROGRAMA: Nikolina Romić Nakić

	

	DJELATNOST: Djelatnost Centra



KRATKI OPIS PROGRAMA:
Drugo izdanje Festivala IDEMO održano je 16. svibnja 2026. godine u Centru za kulturu Novi Zagreb kao dio kontinuirane edukacijske platforme GLASNO, s ciljem afirmacije mladih skladatelja i izvođača domaće scene. 
BROJ POSJETITELJA/POLAZNIKA:
200 posjetitelja  

VRIJEME I MJESTO ODRŽAVANJA: 
siječanj – svibanj 2026./ finale 16.05.2026. od 19.30 u Velikoj dvorani 16. svibnja 2026.,CZKNZ
BROJ SUDIONIKA:
40
IZNOS ULOŽEN U PROGRAM:
5.550,00 eura (program je još u realizaciji tako da planirana sredstva nisu u potpunosti utrošena)
[bookmark: _Hlk219192362]
	[bookmark: _Toc234500532]Kvart za pet

	

	VODITELJ/ICA PROGRAMA: Gordana Deriš

	

	DJELATNOST: Djelatnost Centra



KRATKI OPIS PROGRAMA:
Program Kvart za pet za cilj ima staviti javni prostor u funkciju građana, za dobrobit zajednice s ponudom kvalitetnih kulturnih sadržaja. 
BROJ POSJETITELJA/POLAZNIKA:
80 posjetitelja  

VRIJEME I MJESTO ODRŽAVANJA: 
Svibanj 2026., CZKNZ
BROJ SUDIONIKA:
20
IZNOS ULOŽEN U PROGRAM:
Izvor troška za ovo događanje nije bio GUK

	[bookmark: _Toc234500533]Praznionica

	

	VODITELJ/ICA PROGRAMA: Gordana Deriš

	

	DJELATNOST: Djelatnost Centra



KRATKI OPIS PROGRAMA:
Program PRAZNIONICE je namijenjen djeci osnovno školskog uzrasta za vrijeme školskih praznika. Za polaznike programa radionica ulaz je besplatan. 
BROJ POSJETITELJA/POLAZNIKA:
115 posjetitelja  
VRIJEME I MJESTO ODRŽAVANJA: 
7 – 9. siječnja / 30. ožujka – 3. travnja/ 15. – 26. lipnja, CZKNZ
BROJ SUDIONIKA:
15
IZNOS ULOŽEN U PROGRAM:
3.000,00 eura

	[bookmark: _Toc234500534]Seniori kreativci

	

	VODITELJ/ICA PROGRAMA: Gordana Deriš

	

	DJELATNOST: Djelatnost Centra



KRATKI OPIS PROGRAMA:
Cilj Centra je da postane mjesto zadovoljavanja kulturnih potreba, ali i izričaja populacije treće životne dobi, koja bi im omogućila što kvalitetniju socijalnu integraciju
BROJ POSJETITELJA/POLAZNIKA:
20 posjetitelja  
VRIJEME I MJESTO ODRŽAVANJA: 
Thai chi, svaki utorak i četvrtak, CZKNZ
BROJ SUDIONIKA:
2
IZNOS ULOŽEN U PROGRAM:
395,00 eura

	[bookmark: _Toc234500535]Ivanje u Novom Zagrebu (u Kupinečkom Kraljevcu)

	

	VODITELJ/ICA PROGRAMA: Gordana Deriš

	

	DJELATNOST: Djelatnost Centra



KRATKI OPIS PROGRAMA:
Ivanje (Ivanjdan) je najznačajnija ljetna svetkovina u hrvatskoj pučkoj tradiciji, posvećena običajima koji slave ljetni solsticij i rođenje sv. Ivana Krstitelja (24. lipnja). 
BROJ POSJETITELJA/POLAZNIKA:
200 posjetitelja  
VRIJEME I MJESTO ODRŽAVANJA: 
26./27. 6.2026., CZKNZ
BROJ SUDIONIKA:
45
IZNOS ULOŽEN U PROGRAM:
2.600,00 eura* (s obzirom na visoki datum organizacije događanja do 30.6. nisu stigli svi računi te je realizacija u ovim trenutku, u odnosu na plan, nepotpuna)

	[bookmark: _Toc234500536]Turopoljsko Jurjevo

	

	VODITELJ/ICA PROGRAMA: Gordana Deriš

	

	DJELATNOST: Djelatnost Centra



KRATKI OPIS PROGRAMA:
Turopoljsko Jurjevo (blagdan sv. Jurja, 23. travnja) u turopoljskom je kraju tradicionalni blagdan koji označava buđenje prirode, dolazak proljeća i početak nove gospodarske godine. 

BROJ POSJETITELJA/POLAZNIKA:
150 posjetitelja  
VRIJEME I MJESTO ODRŽAVANJA: 
22.4. – 23.4.2026., CZKNZ
BROJ SUDIONIKA:
40
IZNOS ULOŽEN U PROGRAM:
6.000,00 eura

	[bookmark: _Toc234500537]Kazališna matineja subotom

	

	VODITELJ/ICA PROGRAMA: Nikolina Romić Nakić

	

	DJELATNOST: Djelatnost Centra



KRATKI OPIS PROGRAMA:
U periodu od veljače do ožujka 2026. godine Centar za kulturu Novi Zagreb realizirao je pet kazališnih predstava u okviru programa "Kazališna matineja subotom", specifično osmišljenog za djecu i obitelji
BROJ POSJETITELJA/POLAZNIKA:
433 posjetitelja  
VRIJEME I MJESTO ODRŽAVANJA: 
Veljača/ožujak 2026., subotom u 11.00, CZKNZ
BROJ SUDIONIKA:
15
IZNOS ULOŽEN U PROGRAM:
3.000,00 eura

	[bookmark: _Toc234500538]Prostori Novog Zagreba 1: Zagrebački velesajam

	

	VODITELJ/ICA PROGRAMA: Nikolina Romić Nakić

	

	DJELATNOST: Djelatnost Centra



KRATKI OPIS PROGRAMA:
[bookmark: _Hlk219387881]U prvoj polovici 2026. godine projekt ""Prostori Novog Zagreba 1: Zagrebački Velesajam"" razvijao je snažnu intersektorsku suradnju između Centra za kulturu Novi Zagreb i  UIII,  uključujući Školu primijenjenih umjetnosti i dizajna te Zagrebački velesajam. 
BROJ POSJETITELJA/POLAZNIKA:
18 posjetitelja  
VRIJEME I MJESTO ODRŽAVANJA: 
Travanj 2026., CZKNZ
BROJ SUDIONIKA:
2
IZNOS ULOŽEN U PROGRAM:
400,00 eura

	[bookmark: _Toc234500539]Jazz Point Novi Zagreb

	

	VODITELJ/ICA PROGRAMA: Nikolina Romić Nakić

	

	DJELATNOST: Djelatnost Centra


KRATKI OPIS PROGRAMA:
U periodu od veljače do lipnja 2026. godine održano je pet koncerata: Borna Pehar Quartet, Mario Bočić Quartet, Goran Jurić Trio, Lukrecija Aragon duo i Elena Stella septet, čime se nastavlja kontinuirani i renomirani godišnji ciklus koji je započeo 2016. godine. 
BROJ POSJETITELJA/POLAZNIKA:
290 posjetitelja  
VRIJEME I MJESTO ODRŽAVANJA: 
veljača – lipanj 2026., CZKNZ
BROJ SUDIONIKA:
18
IZNOS ULOŽEN U PROGRAM:
4.408,00 eura

	[bookmark: _Toc234500540] Novi val klasike

	

	VODITELJ/ICA PROGRAMA: Nikolina Romić Nakić

	

	DJELATNOST: Glazbena 



KRATKI OPIS PROGRAMA:
U periodu od ožujka do lipnja 2026. godine Centar za kulturu Novi Zagreb realizirao je šest koncerata ozbiljne glazbe u okviru ciklusa "Glazbeni podij za klasiku: Novi val klasike“.
BROJ POSJETITELJA/POLAZNIKA:
270 posjetitelja  
VRIJEME I MJESTO ODRŽAVANJA: 
ožujak - lipanj 2026., CZKNZ
BROJ SUDIONIKA:
15
IZNOS ULOŽEN U PROGRAM:
5.665,00 eura

[bookmark: _Hlk234406979]
	[bookmark: _Toc234500541]VINIL

	

	VODITELJ/ICA PROGRAMA: Nikolina Romić Nakić

	

	DJELATNOST: Glazbena 



KRATKI OPIS PROGRAMA:
VINIL je novi dokumentarni, umjetnički i edukativni projekt Centra za kulturu Novi Zagreb osmišljen kao sustavna glazbena arhiva koja dokumentira razvoj lokalne scene i ističe važnost autorskog izraza. 
BROJ POSJETITELJA/POLAZNIKA:
Snimanje 9 koncerata, 600 posjetitelja
VRIJEME I MJESTO ODRŽAVANJA: 
Veljača - lipanj 2026., CZKNZ
BROJ SUDIONIKA:
1
IZNOS ULOŽEN U PROGRAM:
725,00 eura

	[bookmark: _Toc234500542]GLASNO! – glazbeni ciklus radionica za mlade

	

	VODITELJ/ICA PROGRAMA: Nikolina Romić Nakić

	

	DJELATNOST: Glazbena 



KRATKI OPIS PROGRAMA:
Radionica "Kako se rade pjesme" dio je platforme GLASNO!, novog glazbenog ciklusa radionica Centra za kulturu Novi Zagreb čiji cilj je osnaživanje umjetničkih kapaciteta mlađe populacije i jačanje glazbene platforme Centra. 
BROJ POSJETITELJA/POLAZNIKA:
5 polaznika/ca  
VRIJEME I MJESTO ODRŽAVANJA: 
siječanj - veljača 2026., CZKNZ
BROJ SUDIONIKA:
1
IZNOS ULOŽEN U PROGRAM:
800,00 eura

	[bookmark: _Toc234500543] Iza lica, ispod maske

	

	VODITELJ/ICA PROGRAMA: Nikolina Romić Nakić

	

	DJELATNOST: Kazališna 



KRATKI OPIS PROGRAMA:
U periodu od ožujka do lipnja 2026. godine realizirane su dvije predstave: "Maske" (Kazalište Grupa) i "Kronika seoske ljubavi" (Teatar Rugantino).
BROJ POSJETITELJA/POLAZNIKA:
49 posjetitelja  
VRIJEME I MJESTO ODRŽAVANJA: 
ožujak - svibanj 2026., CZKNZ
BROJ SUDIONIKA:
2
IZNOS ULOŽEN U PROGRAM:
1.652,00 eura

	[bookmark: _Toc234500544]Izvan korica  - Književni susreti u Novom Zagrebu  

	

	DJELATNOST: Književna



KRATKI OPIS PROGRAMA:
Književni program osmišljen je kao niz autorskih večeri na kojima  gostuju istaknuti suvremeni hrvatski spisatelji i spisateljice. U razdoblju od siječnja do lipnja u sklopu programa Izvan korica gostovali su:Ivana Bodrožić, Kristian Novak, Olja Savičević Ivančević i Marinko Koščec.
BROJ POSJETITELJA/POLAZNIKA:
140 posjetitelja  
VRIJEME I MJESTO ODRŽAVANJA: 
2026., CZKNZ
BROJ SUDIONIKA:
4
IZNOS ULOŽEN U PROGRAM:
2.504,00 eura

	[bookmark: _Toc234500545]Novi Zagreb  - novi susjedi: Living Together Project

	

	DJELATNOST: Edukativne i sudioničke aktivnosti



KRATKI OPIS PROGRAMA:
Program Novi Zagreb  - novi susjedi: Living Together Project financiran je kroz vlastita sredstva. Centar za kulturu Novi Zagreb organizirao je besplatnu radionicu keramike koja se održavala u sklopu obilježavanja Svjetskog dana izbjeglica (20. lipnja).
BROJ POSJETITELJA/POLAZNIKA:
 12 polaznika   
VRIJEME I MJESTO ODRŽAVANJA: 
16.6. 2026., CZKNZ
BROJ SUDIONIKA:
2
IZNOS ULOŽEN U PROGRAM:
0 (vlastita sredstva)

	[bookmark: _Toc234500546]Kvadrat kulture

	



KRATKI OPIS PROGRAMA:

Kvadrat kulture platforma je međukvartovske kulturne suradnje u organizaciji Centra za kulturu Trešnjevka, Centra za kulturu Novi Zagreb, Centra kulture na Peščenici i Centra za kulturu Maksimir.U prvoj polovici godine održan je kvadrat kulture u Centru za kulturu Trešnjevka (7.5.) i Centru kulture na Peščenici (12.6.). Centar za kulturu gostovao je na Trešnjevci s eko programom Ludi labos, a na Peščenici s duom klarineta - Ante Krpan i Abdul Aziz Husein.
BROJ POSJETITELJA/POLAZNIKA:
650 posjetitelja  
VRIJEME I MJESTO ODRŽAVANJA: 
7.5., 12.6. 2026., CZKNZ
BROJ SUDIONIKA:
4
IZNOS ULOŽEN U PROGRAM:
0 eura* (program je u tijeku, CZKNZ je u rasporedu u mjesecu listopadu)

	[bookmark: _Hlk234850303][bookmark: _Toc234500547]PROSLAVA 50 GODINA CENTRA – pripremne aktivnosti

	



KRATKI OPIS PROGRAMA:

[bookmark: _Hlk234850517]Tijekom 2026. krenuli smo izgradnjom digitalne arhive kako bi  na sustavan način imali dokumentirani zapis o radu Centra. Snimili smo 13 kratkih (15min) filmova (svjedočanstva).
BROJ POSJETITELJA/POLAZNIKA:
Program je namijenjen za internu produkciju.
VRIJEME I MJESTO ODRŽAVANJA: 
Siječanj – svibanj 2026., CZKNZ
BROJ SUDIONIKA:
15
IZNOS ULOŽEN U PROGRAM:
5.406,00 eura










POSEBNI IZVJEŠTAJ U POLUGODIŠNJEM IZVJEŠTAJU O IZVRŠENJU FINANCIJSKOG PLANA ZA 2026.

· Izvještaj o zaduživanju na domaćem i stranom tržištu novca i kapitala - NEMA





[image: ][image: ]U Zagrebu, 17.07.2026.

